《舟泊半山》
清代·董潮

去秋三度临平路，今日重来值禁烟。寒食杏花山店酒，春风杨柳寺门船。

田园归计知何日，鸥鸟相思又隔年。坏壁閒寻旧题句，雨昏残墨尚依然。

作者简介：（1729—1764）清江苏武进人，后移居浙江海盐，字晓沧，号东亭。乾隆二十八年进士。授庶吉士。读书负志节，为诗激昂，与诸名士结社联吟，有“嘉禾八子”之称。兼善书画，工骈体文。有《东亭集》。